bavarian-nlp/barwiki-20250901 huggingface dataset:
Li Bai

Da Li Bai () (701 - 762), aa bekannt ois Li Po oda Li Bo, wor a kinäsischa Dichda. Zamma mid seim Freind Du Fu () guit a ois grässda Dichda vo Kina im Goidnan Zeidoita (Tang-Zeid).
Da Li Bai wead oft ois Dichda vo "Wein, Weib und Gsang" bschriem. Es gähd bei eam oba aa um taoistische Themen, um de Vamischung vo Draam und Realitet und um de scheene, wuide Natua. Ea hod se oba ob und zua aa mid zeitgschichtlichn Themen, wia Kriag, Korruption und Landlem befossd.
Da Li Bai wor aa im echtn Lem a recht wuida Hund. Ea hod se unta andam efta duelliad und dobei mid seina kinäsischn Kampfkunsttechnik a boar Leid hoamdrahd.
Sei berihmtasdes Gedicht is Yuè Xià Dú Zhuó (月下獨酌), boarisch eppa Saufarei im Mondschein, wo da Dichda si in da Nocht mid am Kruag Wein zruckzigat und mid seim oagna Schoddn ostässt.
De Schriftn vom Li Bai hom an groussn Einfluss af Dichda in Feanost oba aa im Westn ghobt. De Wiakung hoit bis heit o. Sogoa da Mao Zedong hod se in seina Lyrik vom Li Bai beeinflussn lossn.
Da Gustav Mahler hod via Orbadn vom Li Bai in sei Orchestaweak "Das Lied von der Erde" eibaut. De Gedichtln keman vo da frein Ibasetzung vom Hans Bethge ausm Franzesischn.
Schriftn.
Da Li Bai hod aloa eppa 1000 Gedichtln gschriem. Vui Schriftn san owa ned sicha vo eam.
Beispui.
Es bekanntasde Gedicht vom Li Bai:
&lt;poem&gt;
Unta Bliah mid an Kruag Wein - 
Aloa schenk I ma ein, koa Freind is mid.
As Glasl houch, lod I den Mond ma ein,
Mei Schoddn is aa do, - na samma z dritt.
Gwiss vastähd da Mond ned vui vom Wein,
Und wos I dua, mocht aa da Schottn blind
Do soins ma heit de Spezln sein
So frank und frei im Fruajoarswind.
I sing etz und da Mond schwankt hin und hea,
I danz etz und mei Schoddn hupfd no mea.
Mia san uns Freind, solang ma nichtan sand,
A jeda gähd fia si, wen easchd da Rausch ofangt.
Nix bleibt im Heazn ewiglich vabundn,
Ois wos im houchn Steanaliacht ma gfundn.
&lt;/poem&gt;
Nagib Mahfuz

Nagib Mahfuz (, aa "Nagib Machfus" oda "Naguib Mahfouz", ; * 11. Dezemba 1911 z Kairo; † 30. August 2006 emdo) wor a egyptischa Schriftsteja. Anno 1988 hod a in Nobelpreis fia Literatua gwuna. Ea wor oana vo de easchdn arabischn Autorn, dea wo si mid Themen rund um an Existenzialismus bschäftigd hod.
Da Mahfuz hod in Friednsprozess mid Israel untastizd. Da radikale, islamische Geistliche Omar Abdel-Rahman (sizd heit in de USA im Gfengnis; Urtei lemslang) hod iba eam de "Fatwa" (Doudesstrof) vahengt. Anno 1994, mid 82 Joar, is da Mahfuz ogrffa und schwaar valezd worn.
Da Mahfuz hod oba aa in Holocaust-Leigna Roger Garaudy untastizd ("Les Mythes fondateurs de la politique israélienne" - "De Grindungsmythn vo da israelischen Politik"). Da Garaudy is in Frankreich vaurteit und sei Buach vabodn worn.
Andreas Gabalier

Da Gabalier Andreas (* 21. Novemba 1984 in Graz) is a östareichischa Sänga vom Voiks-Pop bzw. Voiks-Rock'n'Roll.
Im Fruajoa 2009 hod a sei easchts Oibum aussabrocht: "Da komm’ ich her". Dafia hod a glei a "Goidane Schoiplottn" griagt.
2011 is a duach an Feansää-Auftritt bei da Carmen Nebel aa in Deitschland bekannt woan. Noch da Show is sei Liad "I sing a Liad für di" so oft vakafft woan, doss a in de Media-Control-Charts mit an Schlog 65. woan is. Dea Titl häd in Deitschland goa ned vaeffentlicht wean soin.
Molière

Da Jean-Baptiste Poquelin, bekannt ois Molière (* vamuatli 14. Jenna 1622 z Paris; † 17. Feba 1673 emdo) wor a franzesischa Schauspuia, Theatadirektor und Dramatika. Ea guit ois oana vo de grässdn Moasta vo da Komedie vo oin Zeidn. Seine bekanntasdn Stickl san "Le Misanthrope" ("Da Menschnfeind"), "L'École des Femmes" ("De Schui vo de Weiwa"), "Tartuffe ou L'Imposteur" ("Tartuffe oda Da Betriga"), "L'Avare" ("Da Geizige"), "Le Malade Imaginaire" ("Da eibuidte Kranke") und "Le Bourgeois Gentilhomme" ("Da Biaga ois Edlmo"). Seine Themen worn tippische menschliche Vahoidnsweisn in da Gsejschoft.
Da Molière hod an groussn Einfluss af de franzesische Kuitua ghobt, dea bis heit nochwiakt. An Haffa Weata und Phrasn san in de franzesische Sproch ibanumma worn. A scheinheilig Betriga beispuisweis is bis heit im Franzesischn a "tartuffe".
Da Molière kimmt aus ana reichn Biagafamij und hos bis zum Hofdichda vom Ludwig IVX brocht. Sei "Tartuffe" is zeidweis vaboudn worn, wei ra in dem Weak de scheinheilign, religiesn Heichla afs Koan gnumma hod und se so in Zoan vo da katholischn Kira zuazogn ghobt hod.
Kim Il-sung

Da Kim Il-sung(Korea:김일성 金日成, *15. Aprui 1912 z Mankeidai, domois Japanisches Koasareich, heit Noadkorea; †8. Juli 1994 z Pjöngjang) wor a noadkoreanischa kommunistischa Politika und vo 1948 bis 1994 da stalinistische Diktator vo Noadkorea. Vo 1948 bis 1972 is a Premierminist aund vo 1972 bis 1994 President vo Noadkorea gwen.
Ovid

Da Publius Ovidius Naso, heit kuaz Ovid gnennd (* 20. Meaz 43 v. Kr. z Sulmo; † woi 17 n. Kr. z Tomis), wor a remischa Schriftsteja.
Bekonnt is a voa oim fia seine "Metamorphosn" (Gschichtn iwa mithologische Vawondlunga), de "Amores" (Gdichtln vo da Liab) und de "Ars Amatoria" (De Kunst vo da Liab). De Metamorphosn san oane vo de wichtigstn Quejn vo da klassischn Mithologie. Da Ovid zejd neman Virgil und im Horaz zu de berihmtasdn Schriftsteja vo da lateinischn Literatua.
Ea wor zu seina Zeid scho recht populea. Ea is owa aus irgndoam Grund vom Koasa Augustus vabannt worn und hod sein Lemsomd am Schwoazzn Meea, im Exil, vabringa miassn.
Kosmologie

In da Kosmologie wean olle Sochan bschriebm de se im Wödall oschpün und wias endschtaund is. A de Materiewoikn aus De de "Sunna" und olle Aundan Festkeapa, wia de "Planetn", de "Asteroidn" und a de "Kometn" bütt hobm. Es wean a de Schteangressn bschriebm und a de "schwoazn Lecha". Owa a wie de via Kräft, de "Gravitazion" (Gravitation) , de "schwoche Keankroft" (schwoche Wexlwiakung), de "schtoake Keankroft" (schtoake Wexlwiakun) und a de "elektromgnetische Kroft" (elektromagnetische Wexlwiakung) de ins bekaunnte und meßbore Materie unds Wödall zaumhoit. 
Litaradua.
Themanhefta:
Antonio Vivaldi

Da Antonio Lucio (Zahide?) Vivaldi (* 4. meaz 1678 in Venedig; † 28. juli 1741 in Wean) woa r a venezianischa komponist und violinist. Ea is ana fo de gresdn barockkomponistn. Sei bekauntesdes weak haasst "Via Joareszeidn", des is a serie vo violinkonzeatn.
Fom Vivaldi san fosd 500 konzeate dahoedn, 241 dofon san fiad violin ois soloinstrument, wos an oba ned wundat, wäu a jo söba r a geiga woa.
Vamuatlich, wäu si da publikumsgschmock gendat hod und ea a bissl aus da mode kumman is, is a 1740 noch Wean emigriad, wo a si fom kaisa Koarl VI. mea untastizzung dahofft hod. Da kaisa is owa no im söm joa gschduam und da einst berimte Vivaldi is in Wean unbeochted bliem. Im foigendn joa is da Vivaldi oba r a gschduam. A gedenkdofe aum Koarlsblozz (do, wo r a begrom wuan is) und de Vivaldigossn in favoritn (10. hieb) eainnan aun sei weana zeid.
Fedafuxa

A Fedafuxa is a Pedant. Des is a Mensch, dea wo af Kloanigkeitn fixiad und iwatriem gnau is, a Umstondskrama und Hoaspoita.
Des Woat kimmd vo da Schreibfeda und moand an Birokrat, dea wo mid da Feda umadumfuxd - oiso an Buachstomvadreha. De gnaue Heakunft vo: "fuxn/fuchsen" is ungwiss. Es kunnd owa mid "fucken", "ficken", "facken" z doa hom, des wo "in Unruah hin- und heafoahn" moand.
De Steigarung van Fedafuxa is da Dipfalscheissa.
Synonyme.
Dipfalscheissa, Griffespitza, Pedant, Prinzipienreita, Umstondskrama, Hoaspoita, Bessawissa, Kluagscheissa, Buachstomkrama, Paragrafnreita
Marcel Proust

Da Valentin Louis Georges Eugène Marcel Proust [pru:st], (* 10. Juli 1871 z Paris; † 18. Novemba 1922 aa do) wor a franzesischa Schriftsteja und Kritika. Sei Haptweak is da gigantische Roman "À la recherche du temps perdu" (boar. Af da Suach noch da valoaranen Zeid).
"Af da Suach noch da vloaranen Zeid" is in siem Tein zwischn 1913 and 1927 easchiena. Es deafad da wichtigste Roman vom 20. Joarhundad sein. Es is a fiktive Autobiografie. De Klamma vom Roman is da Vasuach si an de oagne Kindheit und Jugnd z eainnan. In groussn Tein vom Roman wead de mondän-dekadente Gsejschoft um de Joarhundadwend exakt und ironisch bschriem. Dea Roman zoag voa oim aa, dass de menschliche Woarnehmung unvoikomman is und koa Mensch de Woarheit eafossn ko; dass oba a jeda Menschn fia si a oanzigoartiga Kosmos is.
Schriftn.
Chronologische Oadnung noch Eascheinungsdatum:
Alexander Puschkin

Da Alexander Sergejewitsch Puschkin (; * z Moskau; † , Sankt Petersburg) is a russischa Dichda und Schriftsteja. Ea guit ois Grinda vo da modeana russischn Literatua und ois grässda Dichda vo Russland.
Da Puschkin kimmt aus an russischn Odlsfamij z Moskau. A Uaahnl (Urgrousvoda) vo eam, da Abram Gannibal, is ois Sklave aus Afrika vaschleppt worn und hods in Russland ind Aristokratie gschofft.
Da Puschkin hod se 29 moi duelliad. Bei seim lezdn Duell is a dedli valezd worn.
Julianischa Kalenda

Da julianische Kalenda is a Kalenda, wo van Gaius Iulius Caesar im Joar 46 eihgfiahd worn is. Ea hod in Remischn Kalenda owgläsd. In Eiropa woa des da wichtigsde Kalenda bis a ob'm 16. Joarhundad schriddweis van gregorianischn Kalenda dasezd worn is.
Da gregorianische Kalenda is a Vafeinarung van julianischn Kalenda. Im julianischn Kalenda hod es Joar 365,25 Dog, im gregorianischn 365,2425 Dog. Des is zwoar nua a Obweichung vo 0.002%, de wo se owa iwa de Joar in Dogn auswiakd.
Da julianische Kalenda hod owa teiweis no bis weid ins 20. Joarhundad aa goitn und guid in da orthodoxn Kiach bis heit.
Rabindranath Thakur

Da Rabindranath Thakur, aa Rabindranath Tagore (Bengalisch: রবীন্দ্রনাথ ঠাকুর, , []; * 7. Mai 1861 z Kalkutta; † 7. August 1941 aa do), wor a indisch-bengalisches Universalgenie. Ea wor Dichda, Philosoph, Mola, Komponist, Musika und Komponist. Anno 1913 hod a ois easchda Ned-Eiropäa in Nobelpreis fia dahoidn.
Seine bekanntasdn Schriftn san as Gedicht "Gitanjali" (Liadopfa) und de Romane "Gora" (Fair-Faced) und "Ghare-Baire" (De Hoamat und de Wejd).
Da Thakur hod de Literatua und Musi vo seina Kuitua revolutioniad. Ea hod de rigorose Struktua und klassische Foamasproch afglest. Zwoa vo seine Liada san heit de Nationalhymna vo Bangladesch und Indien: Amar Shonar Bangla und Jana Gana Mana. Da Thakur wor aa a engagiada Sozialrefoama.
Da Thakur hod se spod in seim Lem (ma sogt um de 60e) da Molarei zuagwendt. Ea hod koane akademischn Moitechnikn kennt. Ea hod oafoch spontan, phantasievoi und poetisch zoachnet und gmoit. Vo de zeitgenessischn Mola is a obglehnt worn, heit guit a oba ois "Voda vo da modeana Molarei" in Indien.
Fuim.
Regie.
Obfuimung vo ana Affiarung vo seim Stickl "Nadir Puja" hos sejm Regie gfiaht.
Fuimmusi.
Liad und vatonte Gedichtln vom Thakur keman voa in:
Literatua.
Primary.
Anthologien
Original
Englische Ibasetzunga
SekundeaLiteratua.
Artiken
Books
Photographs
Videos
Other
Af deitsch
Im Netz.
Analysn
Audiobooks
Gspräche
Text
Fescha Kampe

A fescha Kampe, aa fescher Kampel oda fescher Kampl (), is a scheena Mo. As weibliche Gengstickl vom feschn Kampe is de fesche Gredl.
Des is oana, wo imma guad kampet (vo Kamm) is, oiso auf sei Aissas an groussn Weat legt. Ea is oiso ned nua schee, sondan aa proper und ebba a kloans Wengal blasiad.
Heit wead "fescha Kampe" aa scheazhof fia Mona mit Irokesnfrisua vawendt, wia z Beispii fian Fuaßboispiia Kevin Kampl (zua Zeit bei RB Soizbuag, dea wo aa scho mit so ana Frisua gschpiit hod).
Fescha Kampe wead aa gean zum Andreas Gabalier gsogt, wo ebba aa a bissl mit seina Frisua zamhängt.
International Standard Book Number

De Internationale Standard-Buch-Nummara oda International Standard Book Number, owkiazt ISBN, is a Nummara zua oadeitign Identifiziarung vo Biachln.
De 9-teilige ISBN is 1965 vom Gordon Foster vom Trinity College z Dublin fia britische Buachhandlskettn entwicklt worn.
De 10-teilige ISBN is vo da International Organization for Standardization (ISO) festglegt und 1970 vaeffentlicht worn (ISO 2108).
Seit 2007 gibts de 13-teilige ISBN. Ia Voatei is, dass mit da "European Article Number" EAN-13 kompatibl is.
Fetzndandla

A Fetzndandla oda Fetzentandler is a Oidstoffhändla, dea wo in da Gegnd umadumziagt.
Ea sammet Schrod, Lumpn (Hodan, Fetzn) und Oidwoan und vakaffts nacha weida an Händla.
In Industrieländan is des Gschaftl stoak zruggeganga, wei da Oidstoff organisiat vaweat wead. In Entwigglungs- und Schwejnländan boomt des owa.
Da Fetzndandla hod koa hochs Onseng. Des spiaglt si aa im Schimpfwoat "Hodanlump" (Hodan/Hadern san Fetzn, wo fia de Babiaindustrie vawend woan san; davo kimt aa des Woat Fetzndandla).
Lew Nikolajewitsch Tolstoi

Da Lew Nikolajewitsch Tolstoi(, wiss. Transliteration '), boarisch aa Leo Tolstoi"', (*  z Jasnaja Poljana bei Tula; † z Astapowo, heit "Lew Tolstoi" in da Oblast Lipezk), wor a russischa Schriftsteja und Philosoph. Ea guit ois Moasta vom realistischn Roman. Seine bekanntasdn Schriftn san "Kriag und Friedn" und "Anna Karenina".
Ois odliga russischa Grof woa a ibazeigta kristlicha Anarchist und a Anarcho Pazifist. Seine Idään vom gwoitlosn Widastand hom spoda in Mahatma Gandhi und in Martin Luther King beeinflusst.
Elvis Presley

Da Elvis Aaron Presley (* 8. Jenna 1935 in Tupelo, Mississippi; † 16. August 1977 in Memphis, Tennessee), oft kuaz „Elvis“ od nua „King“ gnennd („King of Rock ’n’ Roll“), woa a amerikanischa senga, musika und schauschbüla.
Ea is ane vo de gresdn kuituaikonen vom 20. joahundad und woascheinlich dea komeaziö efoegreichsde solomusika vo oin zeidn.
Ea hod a recht gwoitige, markante stimm ghobt. Zeascht hod a Rockabilly gsungan und gschbüd. Owa mid Rock ’n’ Roll hod sei karriere richtig aunfaugt. Ea woa späda owa aa in Rock, Pop, Country, Gospel und Blues eafoigreich.
Mark Twain

Samuel Langhorne Clemens (* 30. Novemba 1835 z Florida, Missouri; † 21. Aprui 1910 z Redding, Connecticut), bekannt ois Mark Twain, wor a amerikanischa Schriftsteja und Humorist.
Ea hod de wejdbekanntn Gschichtn "The Adventures of Tom Sawyer" (1876, "De Omteia vom Tom Sawyer") and de Foatsetzung, "Adventures of Huckleberry Finn" (1885, "De Omteia vom Huckleberry Finn") gschriem. Da zwoate Roman wead heit aa "the Great American Novel" ('de grousse amerikanische Novejn') gnennd. Ea is a Vatreda vom amerikanischn Realismus. Ea bschreibt exakt menschliches und oizumenschliches Vahoidn und kritisiad dabei aa de gsejschoftlichn Vahejtnisse im domolign Amerika. Fia Jugadbuach Ausgom san de bissign Passagen moast entscheaft.
Da William Faulkner hod im Twain ois "the father of American literature" ('im Voda vo da amerikanischn Literatua') bschriem.
LibriVox

LibriVox is a digitale Bibliothek im Netz muid gmoafrein Heabiachl, glesn vo Freiwuillign. As Zui vo LibriVox is "to make all books in the public domain available, for free, in audio format on the internet".
Am End vo 2012 hod LibriVog 6.244 Heabichln zum Obalodn zua Vafigung gstejt und laffend keman neie dazua and produced on average 89 audiobooks per month. Umara 90% von de Heabiachln san in Englisch, da Rest in 33 andan Sprochn.
Krumau

Krumau (tschechisch "Český Krumlov") is a Stod a da Sidbehmischn Region Jihočeský kraj a da Tschechei. Se wiad ois Kuituadenkmoi a da Listn vom UNESCO-Wejderbe gfiad. As tschechische Český ("Behmisch") wiad scha seit 1439 zum Nam vo da Stod dazua gsogt.
Ortsteile.
Zua Gmoa gheand de Ortsteile:
Wiadschaft.
A da Oidstod, am Ortsteil Latron, gibts d Brauerei Eggenberg, de wos 1560 grind won is.
Vergil

Da Publius Vergilius Maro (* 15. Oktoba 70 v. Kr. bei Mantua; † 21. Septemba 19 v. Kr. z Brindisi), boarisch kuaz Vergil oda Virgil (spodlateinisch: "Virgilius") wor a remischa Dichda und Schriftsteja. Ea hod in da Endzeid vo da Republik und in da Eara vom Koasa Augustus im Remischn Reich glebt.
Ea is da grässde Autor vo da klassischn remischn Antike und deshoib aa a Klassika vo da lateinischn Sproch.
Sei Weak "Aeneis" is des Nationalepos vom Remischn Reich worn. Es hod in dea Funktion de "Annales" vom Quintus Ennius owglest. De Aeneis vazejd in Grindungsmythos vo da Stod Rom. Dazua greift da Vergil af Gschichtn aus da "Ilias" und "Odyssee" vom Homer zruck.
Seine Schriftn hom an groussn Einfluss af de eiropäische Literatua ghobt. In da "Geddlichn Komedie" vom Dante eascheint da Vergil sogor ois Fiahra duach de Hej und duachs Fegefeia.
Perseus Digital Library

As Perseus Project, aa Perseus Digital Library is a Projekt zum Afbau vo ana frein digitaln Bibliothek. Sei Hoamat is de Tufts University z Medford, Massachusetts, USA. 1987 san de easchdn Sammlunga eastejd worn.
Da Schwaarpunkt liegt af de Geisteswissnschoftn und do voa oim af Quejn aus da klassischn Antikn.
Fost da gsamte Inhoid is gmoafrei und ko frei im Format XML owaglodn wean.
De digitale Bibliothek wead vo da Max Planck Gsejschoft z Berlin gspiaglt und aa vo da University of Chicago.
Frédéric Chopin

Da Frédéric François Chopin, poinisch Fryderyk Franciszek Chopin – (* 22. Feba 1810 z Żelazowa Wola, Herzogdum Warschau; † 17. Oktoba 1849 z Paris) wor a Pianist und Komponist. Ea is oana vo de berihmtastn Pianistn und Komponistn vom 19. Joarhundat.
Da Chopin wor da Suhn vo am Franzosn und ana Polin. Ea is in Warschau afgwoxn. Mid 21 Joarn hod a si in Paris niedaglossn. Onloss dafia wor, dass da poinische "Novembaafstand" (fia de Unobhängigkeit vo Poin vo Russland) niedagschlogn worn is.
Praktisch olle Kompositiona vom Chopin beinhoidn Klaviamusi, de moastn san Solos fia Klavia.
Deutsche Chopin-Gesellschaft e. V. – Verein zur Pflege der Musik von Chopin
Neue Leipziger Chopin-Gesellschaft e. V.
Internationale Chopingesellschaft Wean
Werkverzeichnis nach Opus, BI, Titel, Gattung und Entstehung
www.kreusch-sheet-music.net Sammlung von Chopins Klavierwerken
ClassicCat.net – Chopin – Verzeichnis mit freien Aufnahmen
Piano Society – Chopin – Freie Aufnahmen
Hörbeispiele bei Magazzini Sonori
Mongolisches Reich

Des Mongolische Reich, dt.: Mongolisches Reich, is am Güpfi vo seina Mocht, des greßte Festlaundsreich vo da gaunzn Wödgschicht gwest. Grindt hod des Reich da "Temudschin", nua mid da Hüf vo seim unbendign Ehrgeiz. Zwoa woa sei Vota da Heibtling vo ana kloan Schtaummesfödarazion, da "Quiyat-Mongolen". Owa wiara vo de "Merkitn" vagift worn is, hom se seine Schtämm und Sippn valaffa und aundane Fiahra augschlossn. Af oamoi is da "Temudschin" nua alloa mid seina Famülie dogschtaundn. Es san nua meahra, seine zwoa Briada, sei Muadda und a Deanarin iwrig blibm.
Nochanaunda hod a mid seine Kriaga des Reich vo de Tangutn (1207), de Uigurn und a des vo de Kara-Kitai eaowat. Daun hod a se 1211 za de Noadkinesn gwaunnt und 1215 is de Stod Peking gfoin und Noadkina woa eaowat.
Da "Choremsia-Schah" hod mongolische Haundla und Diplomatn umbringa lossn. Af des affi is da "Dschingis Khan" mid ana groußn Armee 1219 in Sidwestn owizogn. Mid meahra Heersäun hombs de Chormsier bis 1221 vanichtnd gschlogn.
Scho a Joah noch'm Doud vom "Dchingis Khan" san de Mongoln unta'm "Khagan Ugedei" gegn des sidlige Kinesnreich vo de "Sung" augaunga.
Da fimfte Groußkahn, da "Kublai Khan" is eascht noch an mongolischn Bruadakriag eanaunnt worn. Bis za eahm ku ma nu vo an geintn Mongolnreich redn. In de moastn Teureich woan de Mongoln nua weid in da Mindaheid und so hobm's dahea a en Islam vo de Beherrschtn ois Religion iwanumma und in de Teu-Khanat san oweu meahra de eignan bolitischn Intaressn vafoigt worn. Noch'm Doud vom "Kublai-Khan" 1294 kau ma vo koan geintn mongolischn Reich meahra ausgeh. Ob do gibt's nua meah de Gschicht vo de Teureich. De kinesische "Yüan-Dynastie", vom zafolladn Reich "Tschagatei" und seine Emirate. Em "Illkhanat" und dem vo da "goidanen Hordn" in Noadwestasien.
Nu laung nochm Doud vom "Dschingis Khan" hod sei Naum nu a grouße Ausschtrohlung ghobt. Drum hobn de schpodan greßan oda aa de kloan Khane und Emire eahnan Schtammbaam af eahm zruckgfiat. Und waun des ned megli woa, daun hod ma a Prinzessin gheirat, de des kenna hod. Wia da "Timur Leng" (Tamerlan; Timuridn-Dynastie); dea vo "Samarkant" aus a neichs "Mongolnreich" bheascht hod, des vo "Ostanatolien" bis "Syrien", "Peasien" "Afghanistan" und "Zentralasien" eaowat hod.
C.
Fauhna und Banna vom mongolischn Reich:
Giovanni Pierluigi da Palestrina

Da Giovanni Pietro Aloisio Sante da Palestrina (* umara 1515/1525 z Palestrina, Latium; † 2. Feba 1594 z Rom) wor a italienischa Komponist vo Kiramusi.
Ea is da berihmtasde Vatreda vo da "Remischn Schui" vo Komponistn in da Renaissance..
Sei Weak hod an bleibendn Einfluss af de Entwicklung vo da Kiramusi ghobt und guit ois Gipfe von da Renaissace Polyphonie (Meastimmigkeit).
Weak.
Motettn.
Finf Stimm.
Those marked with an asterisk form a cycle of 29 settings from the Song of Solomon.
Giacomo Puccini

Da Giacomo Puccini (* 22. Dezemba 1858 z Lucca; † 29. Novemba 1924 z Brüssel), voistendi Giacomo Antonio Domenico Michele Secondo Maria Puccini', wor a italienischa Komponist.
Ea is oana vo de grässdn Komponistn an da Joarhundadwend vom 19. zum 20. Joarhundad. Seine Opan zejn af da ganzn Wejd bis heit zum Standard Repertoire.
Ea woa uaspringli in da italienischn Romantik vawuazld, hod se oba zum Verismo (= gsteigada Realismus) weida entwicklt.
Weak.
Des is im Puccini sei Weaklistn.
Oanschloifa

Oanschloifa, aa Oahwuam oda estr. aa Uankräula (oda Oanhüllera in da Obapfolz) san a Oadnung vo de Insektn, se kean za de Fluginsektn.
Friara hod ma de Viecha buifarisiad und ois Medizin fia Taubheit und Oahnkrankheitn vawend. Heid duad ma des nimma. Sei Nam kimd voum lateinischn auricula (vo "auris", Oa). Oanschloifa san fian Menschn ned gfeahle, seine Zanga brauchda zan Jong vo gloane Insektn, aa za Fliaglentfoitung und za Vatieidigung. Ind Oahn vo de Menschn zwickda neda, wias ofd dazäid wead.
Da Nam Oahwuam wead ofd vo "Eahwuam" owagleit, wei de Hintazang wiara Nodleah ausschaugd. As "Wuam" kimmt vo seina wuamähnlichn Gschdoid. Vo Region za Region sogd ma andasda zan Oawuam, i sog Oanschloifa.
Jidische Religion

De jidische Religion oda jüdische Religion is a monotheistische Glaumsvuastölung. Sie basiad auf de Iwaliefarungen vom jidischn Voik. Es gibt mit da Tora a schriftliche Iwaliefarung und mit Mischna, Talmud, Schulchan Aruch usw. a mindliche Leah.
Des Judndum is a relativ klaane Religionsgmeinschoft. De großen Religionen Kristndum und Islam basian owa aa auf da schriftlichn, jidischn Iwaliefarung vo da Tora. Desweng wean de drei aa abrahamitische Religionen gnennt. Olle drei san aa monotheistisch.
Fanlfiara

A Fanlfiara ("Rädelsführer") is a Ostifta und Ofiara vo ana Gruppn oda Bande.
Dea Ausdruck wead heit im Boarischn vawend, wanns um Aufruah, Vaschwearung oda Vabrechabandn geht.
Uaspringle, bei de Landsknecht hod da Fanlfiara in Fejdbanna trong, um den si a Fanl (a Haufn rund ums Fanl) bzw. Radl (a kroasfeamige Formation) gschoart hod (vgl. aa Fähnrich; des Woat hod in sejm Uasprung).
Brissl

Brissl (frz.: "Bruxelles", niedaländisch: "Brussel", dt.: Brüssel) is de Haptstod vo Bejgien. Es is da Haptsitz vo da EU.
Vawoitungstechnisch wead untaschiedn zwischn da "Stod Brissl" und da "Region Brissl". De Stod Brissl is a Gmoa in da Region Brissl. Oba de Region Brissl is praktisch aa Stod mid uma 1,1 Mio Eihwohnan und entspricht koana Metropoiregion.
Brissl is aa da Haptsitz vo de Institutiona vo Flandern und vo Wallonien und de Residenzstod vo Bejgien.
Feitl

A Feitl oda Feitel (dt. "Taschenmesser", engl. "pocket knife") is a Klobbmessa fiad Hosntoschn.
Friacha hods ghoaßn: "A oadntlicha Bua, hod an Feitl und a Schnua!"
Im Untaschied zum Feitl is da Gnicka a Fixmessa (mit feststehada Kling), des wo in da Seitntoschn (z. B. vo da Ledahosn) trong wead.
Des Woat "Feitl" kimmt vo "foitn"; oiso a Messa, wo ma zammfoitn ko.
Giuseppe Verdi

Da Giuseppe Fortunino Francesco Verdi (* 9. Oktoba oda 10. Oktoba 1813 z Le Roncole, Herzogtum Parma; † 27. Jenna 1901 z Mailand) wor a italienischa Komponist vo da Romantik.
Ea is voa oim duach seine Opan wejdbekannt worn. Neman Richard Wagner is a da grässde Opankomponist vom 19. Joarhundad.
Seine Opan wean bis heit ibaroi af da Wejd gspuit. An Haffa Liada bzw. Stickln aus seim Opanweak san in de Voikskuitua eiganga, wia beispuisweis da "Grousse Marsch" vo Aida, as Drinkliad "Libiamo ne' lieti calici" vo La Traviata und "La donna è mobile" vo Rigoletto.
Weak.
Opan.
Untslegt: Neifaosunga und Ibaorbatungan
Diskografie.
An Haffa Stickln vom Verdi san "diskografisch" vaweadt worn. Do kimmt koa andana Opankomponist dro. De foigende Grafik zoagt, vo wejchan Weak de moastn Stickl vawend worn san.